Scheepers het 'n blommekrans neergesit by die plek waar hulle silwerkleurige Volkswagen Caravelle verlede jaar afgestort het.
Hugo se liggaam is op Donderdag 24 Oktober naby die wrak gevind waar hy in die water gedryf het. Hy was nog in sy karstoeltjie vasgemaak. Heidi se liggaam is die volgende Saterdag in die see naby Heroldsbaai-strand gevind. Cozette is nooit gevind nie. Die presiese omstandighede rondom die voorval is nog onbekend en die ondersoek duur voort.
Scheepers en Moolman het in September vanjaar hul liefde bekend gemaak. Hy het vroeër aan George Herald gesê dat na hy sy gesin verloor het, sy lewe weer begin sin maak het toe daar 'n sterk emosionele band tussen hom en Heidi se niggie, die blou-oog Moolman, begin vorm het.
"Sedert Heidi en die kinders se dood was en is Nazisca steeds my grootste ondersteuner. Sy het my bygestaan van die begin af en ons het 'n baie sterk emosionele band begin vorm. Sy was regtig daar vir my. Ek sal altyd lief wees vir Heidi en ek sal altyd na my gesin verlang, maar ek kan nie vir die res van my lewe in sak en as sit nie. Ek weet nie wat mense verwag nie, maar tot hulle nie in my skoene was nie moet hul liefs nie oordeel nie," het hy gesê.